पाएं अपने शहर की ताज़ा ख़बरें और फ्री ई-पेपरडाउनलोड करें
समर्थन मूल्य पर खरीदे गए गेहूं का परिवहन कर रहा एक ट्रक अनियंत्रित हाेकर पलट गया। हादसा शनिवार दोपहर करीब 12 बजे हुआ। गेहूं की बाेरियाें से भरा ट्रक सुकनी नदी के पुल के नीचे पलट गया। इससे ट्रक में भरा गेहूं बाेरियाें सहित जमीन पर फैल गया। क्षेत्र की सहकारी समितियों के खरीदी केंद्राें पर समर्थन मूल्य पर गेहूं खरीदी की जा रही है।
गेहूं का परिवहन भी साथ-साथ किया जा रहा है। इसके लिए ट्रकाें काे अनुबंध पर लगाया गया है। टिमरनी-करताना-पोखरनी मार्ग पर ट्रक नौसर की ओर से टिमरनी की ओर गेहूं ला रहा था। इसी दौरान ट्रक पोखरनी गांव की सुकनी नदी के पुल के पास अनियंत्रित हाेकर पलट गया।
हादसे के वक्त ट्रक में केवल चालक ही था जाे सुरक्षित बताया है। ट्रक पलटने के बाद चालक खुद ट्रक से बाहर निकल अाया। ट्रक में भरी गेहूं की बाेरियां फट गई। देर शाम समाचार लिखे जाने तक उक्त ट्रक सुकनी नदी पुल के पास ही पलटा पड़ा था।
मवेशी से टकराई टवेरा, एक महिला घायल
टिमरनी| साेडलपुर मार्ग पर टवेरा वाहन मवेशी से टकरा गई। टवेरा क्रमांक एमपी 48 बीसी 2320 सवारी लेकर बैतूल की ओर से आ रही थी। चारखेड़ा गांव जाते समय सड़क से गुजर रहे मवेशी से टकरा गई। शुक्रवार दाेपहर करीब साढ़े तीन बजे हुए हादसे में टवेरा में सवार एक महिला घायल हुई है।
वाहन सामने से क्षतिग्रस्त हाे गया तथा दुर्घटना में मवेशी भी गंभीर घायल हाे गया। नागरिक पप्पालाल कुशवाहा ने अन्य लाेगाें की मदद से पशु चिकित्सक धर्मेंद्र यादव को सूचना देकर मवेशी का उपचार कराया। समाचार लिखे जाने तक मवेशी की हालत गंभीर थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn